CELEX: 32013D0687
Language: ro
Date: 2013-11-26 00:00:00
Title: 2013/687/UE: Decizia Comisiei din 26 noiembrie 2013 privind notificarea de către Republica Elenă a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale [notificată cu numărul C(2013) 8133]

28.11.2013   
            
            
               RO
            
            
               Jurnalul Oficial al Uniunii Europene
            
            
               L 317/35
            
         DECIZIA COMISIEI
   din 26 noiembrie 2013
   privind notificarea de către Republica Elenă a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale
   [notificată cu numărul C(2013) 8133]
   (Numai versiunea în limba greacă este autentică)
   (2013/687/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 32 alineatul (5) al doilea paragraf,
   întrucât:
   
               (1)
            
            
               În conformitate cu articolul 32 alineatul (5) primul paragraf din Directiva 2010/75/UE, Republica Elenă a transmis Comisiei planul său național de tranziție la data de 19 decembrie 2012 (2).
            
         
               (2)
            
            
               În evaluarea sa cu privire la caracterul complet al planului național de tranziție, Comisia a constatat că, pentru mai multe instalații, lipseau informații privind data la care a fost acordată prima autorizație. Prin urmare, în scrisoarea din data de 11 iunie 2013 (3), Comisia a solicitat autorităților elene să furnizeze informațiile care lipseau, precum și o clarificare privind puterea termică instalată totală a unei instalații de ardere.
            
         
               (3)
            
            
               Republica Elenă a transmis Comisiei informații suplimentare prin scrisoarea din data de 25 iunie 2013 (4).
            
         
               (4)
            
            
               După o evaluare suplimentară a planului național de tranziție și a informațiilor suplimentare furnizate, Comisia a trimis o a doua scrisoare la data de 8 iulie 2013 (5), în care și-a reiterat solicitarea de informații cu privire la data la care a fost acordată prima autorizație pentru mai multe instalații și a cerut clarificări privind utilizarea derogării menționate în nota 4 din tabelul C1 din apendicele C din anexa la Decizia de punere în aplicare 2012/115/UE a Comisiei din 10 februarie 2012 de stabilire a normelor referitoare la planurile naționale de tranziție menționate în Directiva 2010/75/UE a Parlamentului European și a Consiliului privind emisiile industriale (6).
            
         
               (5)
            
            
               Prin scrisoarea din data de 30 iulie 2013 (7), Republica Elenă a furnizat informațiile și clarificările suplimentare solicitate, în conformitate cu Decizia de punere în aplicare 2012/115/UE.
            
         
               (6)
            
            
               Prin urmare, planul național de tranziție a fost evaluat de Comisie în conformitate cu articolul 32 alineatele (1), (3) și (4) din Directiva 2010/75/UE și cu Decizia de punere în aplicare 2012/115/UE.
            
         
               (7)
            
            
               În special, Comisia a examinat coerența și acuratețea datelor, a ipotezelor și a calculelor utilizate pentru determinarea contribuțiilor fiecăreia dintre instalațiile de ardere care fac obiectul planului național de tranziție la plafoanele de emisie stabilite în cadrul acestuia, și a analizat dacă acesta cuprinde obiective și obiective-țintă conexe, măsuri și calendare pentru atingerea acestor obiective și un mecanism de monitorizare pentru a se evalua conformitatea în viitor.
            
         
               (8)
            
            
               Comisia a constatat că plafoanele de emisie pentru anii 2016 și 2019 au fost calculate utilizând date și formule adecvate și că toate calculele au fost corecte. Republica Elenă a furnizat informații suficiente cu privire la măsurile care vor fi puse în aplicare în vederea respectării plafoanelor de emisie, cu privire la monitorizare și la înaintarea către Comisie de rapoarte referitoare la punerea în aplicare a planului național de tranziție.
            
         
               (9)
            
            
               Ca urmare a informațiilor suplimentare furnizate, Comisia constată cu satisfacție că autoritățile elene au ținut seama de dispozițiile menționate la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE.
            
         
               (10)
            
            
               Comisia consideră că punerea în aplicare a planului național de tranziție nu ar trebui să aducă atingere altor acte legislative ale Uniunii și naționale aplicabile. În special, prin stabilirea unor condiții de autorizare individuale pentru instalațiile de ardere care fac obiectul planului național de tranziție, Republica Elenă își asumă angajamentul de a asigura că nu este periclitată respectarea cerințelor prevăzute, inter alia, de Directiva 2010/75/UE, de Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa (8) și de Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (9).
            
         
               (11)
            
            
               Articolul 32 alineatul (6) din Directiva 2010/75/UE prevede obligația Republicii Elene de a informa Comisia cu privire la orice modificări ulterioare ale planului național de tranziție. Comisia ar trebui să examineze dacă acele modificări respectă dispozițiile prevăzute la articolul 32 alineatele (1), (3) și (4) din Directiva 2010/75/UE și de Decizia de punere în aplicare 2012/115/UE,
            
         ADOPTĂ PREZENTA DECIZIE:
   Articolul 1
   (1)   În temeiul articolului 32 alineatele (1), (3) și (4) din Directiva 2010/75/UE și al Deciziei de punere în aplicare 2012/115/UE, nu se ridică obiecții cu privire la planul național de tranziție pe care Republica Elenă l-a notificat Comisiei la data de 19 decembrie 2012 în temeiul articolului 32 alineatul (5) din Directiva 2010/75/UE, astfel cum a fost modificat în conformitate cu informațiile suplimentare trimise în data de 25 iunie 2013 și în data de 30 iulie 2013 (10).
   (2)   Numele instalațiilor care fac obiectul planului național de tranziție, poluanții pentru care aceste instalații fac obiectul planului de tranziție și plafoanele de emisie aplicabile sunt stabilite în anexa la prezenta decizie.
   (3)   Punerea în aplicare a planului național de tranziție de către autoritățile elene nu scutește Republica Elenă de obligația de a respecta dispozițiile Directivei 2010/75/UE privind emisiile provenite din instalațiile de ardere individuale care fac obiectul planului de tranziție, precum și alte acte relevante din legislația de mediu a Uniunii Europene.
   Articolul 2
   Comisia evaluează dacă orice modificare ulterioară a planului național de tranziție, notificată de Republica Elenă în viitor, respectă dispozițiile prevăzute la articolul 32 alineatele (1), (3) și (4) din Directiva 2010/75/UE și de Decizia de punere în aplicare 2012/115/UE.
   Articolul 3
   Prezenta decizie se adresează Republicii Elene.
   
      Adoptată la Bruxelles, 26 noiembrie 2013.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  Notificarea efectuată de Republica Elenă a fost primită prin e-mail la 19 decembrie 2012 și a fost înregistrată de Comisia Europeană la aceeași dată cu numărul de înregistrare: Ares(2012)1526291.
   
      (3)  Ares(2013)1981975.
   
      (4)  Ares(2013)2480530.
   
      (5)  Ares(2013)2586817.
   
      (6)  JO L 52, 24.2.2012, p. 12.
   
      (7)  Ares(2013)2847956.
   
      (8)  JO L 152, 11.6.2008, p. 1.
   
      (9)  JO L 309, 27.11.2001, p. 22.
   
      (10)  Versiunea consolidată a planului național de tranziție a fost înregistrată de Comisie la data de 7 august 2013 cu numărul de înregistrare Ares(2013)2847956.
   
      ANEXĂ
      
         Lista instalațiilor incluse în planul național de tranziție
      
      
                  Numărul
               
               
                  Denumirea instalației
               
               
                  Puterea termică instalată totală la 31.12.2010 (în MW)
               
               
                  Poluanți care fac obiectul planului național de tranziție
               
            
                  SO2
                  
               
               
                  NOx
                  
               
               
                  praf
               
            
                  1
               
               
                  Megalopolis 3
               
               
                  839
               
               
                  √
               
               
                  √
               
               
                  √
               
            
                  2
               
               
                  Megalopolis 4
               
               
                  822
               
               
                  √
               
               
                  √
               
               
                  √
               
            
                  3
               
               
                  Meliti 1
               
               
                  796
               
               
                  √
               
               
                  √
               
               
                  √
               
            
                  4
               
               
                  Agios Dimitrios 1-2
               
               
                  1 524
               
               
                  √
               
               
                  √
               
               
                  √
               
            
                  5
               
               
                  Agios Dimitrios 3-4
               
               
                  1 574
               
               
                  √
               
               
                  √
               
               
                  √
               
            
                  6
               
               
                  Agios Dimitrios 5
               
               
                  892
               
               
                  √
               
               
                  √
               
               
                  √
               
            
                  7
               
               
                  Kardia 3
               
               
                  812
               
               
                  √
               
               
                  √
               
               
                  √
               
            
                  8
               
               
                  Kardia 4
               
               
                  812
               
               
                  √
               
               
                  √
               
               
                  √
               
            
         
      
         Prezentare generală a plafoanelor de emisie
      
      
                  (în tone)
               
            
                   
               
               
                  2016
               
               
                  2017
               
               
                  2018
               
               
                  2019
               
               
                  1.1-30.6.2020
               
            
                  SO2
                  
               
               
                  42 915
               
               
                  35 763
               
               
                  28 611
               
               
                  21 459
               
               
                  10 730
               
            
                  NOx
                  
               
               
                  21 459
               
               
                  21 459
               
               
                  21 459
               
               
                  21 459
               
               
                  10 730
               
            
                  praf
               
               
                  8 493
               
               
                  6 378
               
               
                  4 262
               
               
                  2 147
               
               
                  1 074